கேள்வி: மகோபா மாவட்டம் குறித்து விரிவாக சொல்லுங்கள்.
பதில்: மகோபா மாவட்டம் (Mahoba district) இந்தியாவின் உத்தரப் பிரதேசம் மாநிலத்தின் 75 மாவட்டங்களில் ஒன்றாகும். இம்மாவட்டத் தலைமையிட நகரம் மகோபா ஆகும். இது சித்திரக்கூட கோட்டத்தில் அமைந்துள்ளது. சந்தேலர்கள் மகோபாவையும் தலைநகராகக் கொண்டு கி பி பத்தாம் நூற்றாண்டு முதல் பதின்முன்றாம் நூற்றாண்டு முடிய ஆண்டனர். அமீர்ப்பூர் மாவட்டம், உத்தரப்பிரதேசம் மாவட்டத்தின் சில பகுதிகளைப் பிரித்து 11 பிப்ரவரி 1995 அன்று மகோபா மாவட்டம் துவக்கப்பட்டது. இம்மாவட்டம் உத்தரப் பிரதேச புந்தேல்கண்ட் பகுதியில் அமைந்துள்ளது. மகோபா நகரத்திற்கு அருகே கஜுராஹோ கோயில்கள் அமைந்துள்ளது. இப்பகுதியில் இந்தியுடன் புந்தேலி மொழியும் பேசப்படுகிறது.
கேள்வி: மகோபா மாவட்டம் - மாவட்ட அமைவிடம் பற்றி தகவல் சொல்.
பதில்: மகோபா மாவட்டத்தின் வடக்கில் அமீர்ப்பூர் மாவட்டம், உத்தரப்பிரதேசம், வடகிழக்கில் பந்தா மாவட்டம், தெற்கில் சத்தர்பூர் மாவட்டம் மற்றும் மேற்கில் ஜான்சி மாவட்டம் எல்லைகளாக அமைந்துள்ளது.
கேள்வி: மகோபா மாவட்டம் - சமயம் என்பது என்ன?
பதில்: இம்மாவட்டத்தின் மக்கள் தொகையில் இந்து சமயம் மற்றும் சமணம் சமயத்தவர் கூடுதலாகவும், இசுலாம், கிறித்தவம், சீக்கியம், பௌத்தம் சமய மக்கள் தொகை குறைவாகவும் உள்ளது.
கேள்வி: மகோபா மாவட்டம் - மொழிகள் பற்றி விளக்கவும்.
பதில்: உத்தரப் பிரதேச பிரதேச மாநிலத்தின் ஆட்சி மொழியான இந்தி மொழி, உருது மொழி மற்றும் புந்தேலி மொழி உள்ளிட்ட வட்டார மொழிகளும் இம்மாவட்டத்தில் பேசப்படுகிறது.
கேள்வி: மகோபா மாவட்டம் - மாவட்ட நிர்வாகம் பற்றி விளக்கவும்.
பதில்: மகோபா மாவட்டம் மூன்று வருவாய் வட்டம்; நான்கு ஊராட்சி ஒன்றியம், 247 கிராம சபைகளையும்; 521 கிராமங்களையும்; இரண்டு நகராட்சிகளையும் கொண்டுள்ளது. மேலும் மகோபா மற்றும் சர்க்காரி என இரண்டு சட்டமன்றத் தொகுதிகளை கொண்டுள்ளது. இவ்விரண்டு சட்டமன்ற தொகுதிகளும் ஹமீர்பூர் மக்களவைத் தொகுதியில் அடங்குகிறது.
கேள்வி: மகோபா மாவட்டம் - பொருளாதாரம் குறித்து விரிவாக சொல்லுங்கள்.
பதில்: மகோபா மாவட்டத்தை பொருளாதாரத்தில் மிகவும் பின் தங்கிய இந்தியாவின் 240 மாவட்டங்களில் ஒன்றாக இந்திய அரசின் பஞ்சாயத்து ராஜ் அமைச்சகம் 2006-ஆம் ஆண்டில் அறிவித்துள்ளதால், இம்மாவட்டத்தின் ஊரக வளர்ச்சித் திட்டங்களுக்கு இந்திய அரசின் பஞ்சாயத்து இராஜ் அமைச்சகம் ஆண்டுதோறும் நிதியுதவி அளித்துவருகிறது.